OPETUS- JA KULTTUURIMINISTERIÖ KOKOUSPÖYTÄKIRJA

 13.1.2016

Ammatillisen koulutuksen osasto (AMOS)

TYÖ- JA ELINKEINOMINISTERIÖ

Työllisyys- ja yrittäjyysosasto, Työelämän osaamispalvelut -ryhmä

**ELINIKÄISEN OHJAUKSEN YHTEISTYÖRYHMÄN (ELO -ryhmä) KOKOUS**

**Aika:** Tiistai 8.12.2015 klo 12.00–14.00

**Paikka:** Työ- ja elinkeinoministeriö, Ratakatu 3, 5. kerroksen auditorio

Läsnä:

(x) Johtaja **Mika Tammilehto**, opetus- ja kulttuuriministeriö, puheenjohtaja

(x) Kehittämispäällikkö **Erkki Aaltonen**, Kela

(x) Opetusneuvos **Heikki Blom**, opetus- ja kulttuuriministeriö

(x) Neuvotteleva virkamies **Taina Eckstein**, valtiovarainministeriö

(x) Työmarkkinaneuvos Teija **Felt**, työ- ja elinkeinoministeriö

(x) Asiantuntija **Mirja Hannula**, Elinkeinoelämän keskusliitto EK ry

(x) Vastaava asiantuntija, Euroguidance **Kati Heikkinen**, Kansainvälisen liikkuvuuden ja yhteistyön

keskusCIMO

(-) Koulutuspäällikkö **Mikko Koskinen**, Suomen Ammattiliittojen Keskusjärjestö SAK ry

(-) Koulutuspoliittinen sihteeri **Tapio Heiskari**, Suomen Ylioppilaskuntien liitto SYL ry

(-) Asiantuntija **Henri Helander,** Pohjois-Pohjanmaan ELY-keskus, Rahoitusyksikkö

(x) Kehittämisjohtaja **Ari Hyyryläinen**, ELY-keskusten ja TE-toimistojen yhteinen kehittämis- ja hallinnointiyksikkö, KEHA/TOKE

(x) Ylitarkastaja **Emma Kuusi**, opetus- ja kulttuuriministeriö

(x) Överinspektör för bildningsväsendet **Michael Mäkelä**, Regionsförvaltningsverket i Västra och Inre Finland, svenskspråkiga serviceenheten för undervisningsväsendet

(-) Johtaja **Maire Mäki**, TE-toimisto Pohjois-Pohjanmaa

(x) Koulutusasioiden päällikkö **Mika Tuuliainen**, Suomen Yrittäjät ry

(-) Toimitusjohtaja **Petri Lempinen**, Ammattiosaamisen kehittämisyhdistys AMKE ry

(x) Rahoitusyksikön päällikkö **Taina** **Lommi**, Keski-Suomen ELY-keskus, Rahoitusyksikkö

(-) Neuvotteleva virkamies **Elina** **Palola**, Sosiaali- ja terveysministeriö

(-) Opinto-ohjaaja **Maija** **Pasanen**, Suomen opinto-ohjaajat SOPO ry

(-) Jukka **Peltokoski**, Tampereen ELY-keskus

(x) Opetusneuvos **Juhani** **Pirttiniemi**, Opetushallitus

(-) Kehittämispäällikkö **Hannele** **Salminen**, Suomen Kuntaliitto Ry

(x) Koulutuspoliittinen asiantuntija **Antti** **Seitamaa**, Suomen Ammattiin Opiskelevien liitto SAKKI ry

(-) Projektipäällikkö **Pasi Savonmäki**, Keski-Suomen ELY-keskus, Kohtaamo-koordinaatiohanke

(x) Rehtori **Sirkka** **Suomi**, Vapaa Sivistystyö ry

(x) Johtaja **Sari** **Taukojärvi**, Akava ry

(x) Erityisasiantuntija **Inkeri** **Toikka**, Opetusalan Ammattijärjestö OAJ ry

(x) Puheenjohtaja **Airi Valkama**, Erilaisten oppijoiden liitto ry

(x, video) Palvelupäällikkö **Irma Valtonen**, TE-asiakaspalvelukeskus

(x) Projektipäällikkö **Raimo Vuorinen**, Jyväskylän yliopisto, Koulutuksen tutkimuslaitos

Sihteeristö

(x) neuvotteleva virkamies **Ulla-Jill Karlsson**, opetus- ja kulttuuriministeriöstä

(x) opetusneuvos **Raija Meriläinen** opetus- ja kulttuuriministeriöstä

(x) erityisasiantuntija **Ari-Pekka Leminen**, työ- ja elinkeinoministeriö

(x) neuvotteleva virkamies **Harry Pulliainen** työ- ja elinkeinoministeriö

Asiantuntijat:

Puheenjohtaja **Eric Carver,** Uraohjaja ja –valmentajat ry

Erityisasiantuntija **Mika Pietilä,** Koordinaatti - Nuorten tieto- ja neuvontatyön kehittämiskeskus

Neuvotteleva virkamies **Hillevi Lönn,** työ- ja elinkeinoministeriö

**Asiat:**

1. **Kokouksen avaus, puheenjohtaja Mika Tammilehto (OKM)**

Puheenjohtaja avasi kokouksen ja asialista hyväksyttiin.

1. **Edellisen pöytäkirjan hyväksyminen**

Hyväksyttiin edellisen kokouksen pöytäkirja sellaisenaan ilman keskustelua (liite 1).

1. **ELO-ryhmälle esiteltäviä ohjauksen caseja**

Mika Pietilä esitteli **Koordinaatin** toimintaa ja palveluita (liite2) sekä kertoi www.nuortenelämä.fi –sivustosta, jonka suurin käyttäjäryhmä on 13-15 -vuotiaat.

Puheenjohtaja kiitti hyvästä esityksestä. Koska esitys oli tiivis ja valaiseva, ei kysymyksiä tullut.

Michael Mäkelä kertoi **varusmiesten ohjaustarpeiden selvittämishankkeesta** Uudenmaan prikaatissa (liite 3). Selvitys tehtiin toimijoiden yhteisellä panostuksella eikä siihen ole myönnetty erillisrahoitusta. Koska varsin suuri osa kunkin ikäluokan miehistä ja osa naisista suorittaa varusmiespalveluksen, on ohjaustarpeiden kartoittaminen mielekästä ja hyödyllistä. Näin saadaan kattava kuva kunkin ikäluokan ohjauspalveluiden tarpeista. Selvityksen tulosten pohjalta ruotsinkieliset alueelliset ELO-ryhmät tekevät mm. yhteistyötä alueen Ohjaamoiden kanssa. Mäkelä totesi, että siviilipalveluksen suorittavista voitaisiin tehdä samantapainen kartoitus. Hankkeessa on kertynyt paljon aineistoa, jota voisi tutkia ja arvioida. Raimo Vuorinen totesi, että eVokes on valmis neuvottelemaan aineiston tarkemmasta analyysistä.

Keskustelussa pohdittiin oppimisvaikeuksien kartoittamista tämäntapaisissa kyselyissä sekä sitä, että tulisiko suomenkielisten kohdalla tehdä vastaavia selvityksiä. Todettiin, että nuorisotakuussa on kohdennettu palveluita kutsuntavaiheeseen. Myös työvoiman palvelukeskukset ovat tehneet kampanjaluontoisia ja pysyviäkin palveluiden markkinointeja ja suuntaamisia kutsuntojen yhteydessä.

**Päätös**: Kyselyn mahdollinen laajentaminen suomenkielisiin varuskuntiin toteutetaan osana nuorisotakuutoiminta, jota koordinoi opetus- ja kulttuuriministeriö. Kyselyn mahdollisesta käynnistämisestä siviilipalveluksessa vastaa työ- ja elinkeinoministeriö.

1. **Toimintasuunnitelman 2016 työstämisen aloittaminen**

Raija Meriläinen esitteli toimintasuunnitelmaluonnoksen. Ari-Pekka Leminen täydensi ja kertoi, että Ohjaamo- toimintaan, verkko-ohjaukseen ja ELGPN:n jalkauttamiseen liittyen sihteeristö valmistelee pohjapaperit vuoden 2016 ensimmäiseen kokoukseen.

Keskustelua mahdollisista teemoista ja työskentelytavasta:

* käynnissä olevan aluehallintouudistuksen vaikutukset ELO-ryhmien tulevaisuuteen
* kokonaisvaltainen ympäristön tarkastelu, kokonaisvaltainen katsaus
* ohjauksen määrittelyn tarkentaminen erilaisissa oppimis- ja toimintaympäristöissä
* yhteisten TVT-työkalujen ja –välineiden kehittäminen, erit. arkkitehtuuri, asiakasnäkökulma
* maahanmuuttajien ohjaustarpeet erilaisissa toimintaympäristöissä
* ELGPN:n työn tuloksia kansallisen kehittämistyön kehittämisen pohjana
* työpaikkaohjaus, miten opiskelijoiden ohjaus
* eri viranomaisten koordinointi, kolmannen sektorin rooli
* työskentelytavat työpaja vs tiiviit kokoukset pääteemoittain

**Päätös**: Puheenjohtajisto ja sihteeristö tekevät käydyn keskustelun pohjalta toimintasuunnitelman vuoden 2016 ensimmäiseen kokoukseen. Vuoden aikana pidetään kaksi työpajatyyppistä ja kaksi tiiviimpää kokousta. Kaikissa kokouksissa on pääteema.

1. **ELY -keskusten ELO-toiminnan raportointi 2015**

Ulla-Jill Karlsson kertoi raportointiohjeistuksen tilanteesta. Viime vuoden raportointi ministeriöille ja ELO-ryhmälle sekä eVokesin kysely joka on vielä kesken. Ehdotus on, että raportointi vuodelta 2015 olisi vapaamuotoinen tai raportointia ei olisi lainkaan.

**Päätös**: Vuoden 2015 osalta ei edellytetä raportointia ELY-keskusten ELO-toiminnasta vaan hyödynnetään eVokesin selvitystyön tuloksia.

1. **Ajankohtaista liittyen maahanmuuttoon ja ohjaukseen**

Ulla-Jill Karlsson kertoi opetus- ja kulttuuriministeriön vastuulla olevasta osaamiskartoituspilotista, jossa selvitetään 1 000 turvapaikanhakijan koulutus- ja ammattitietoja. Pilotissa luodaan nettipohjainen lomake, joka on tarkoitus myöhemmin ottaa kattavasti käyttöön jokaisen turvapaikanhakijan kohdalla kaikissa vastaanottokeskuksissa.

Teija Felt totesi, että osaamiskartoitukseen liittyy myös tietojärjestelmien kehittäminen ja tietojen yhteensovittaminen sekä työ- ja elinkeinoministeriössä (URA -järjestelmä, koulutusportti jne.) että sisäministeriössä (UMA-rekisteri). Oppia osaamiskartoitusten kehittämiseksi otetaan muista pohjoismaista.

Ulla-Jill Karlsson lisäsi, että TNO-palvelujen riittävyys ja toimivuus maahanmuuttajille on tärkeä turvata. Osuva Ohjaus ESR-kokonaisuuden 1.3.2016 päättyvään hakuun sisältyy osuus monikulttuurisen ohjausosaamisen kehittämisestä.

1. **Lyhyt tilannekatsaus verkko-ohjaushankkeesta**

Siirrettiin asia seuraavaan kokoukseen.

1. **Kansainvälinen seminaari 26.11.2015 Jyväskylässä: “Ohjaamo” One-Stop Guidance Centers: developing policy and practice for co-careering**

Raimo Vuorinen kertoi lyhyesti seminaarista. Noin 15 maassa on monialaista ohjaamotyyppistä-toimintaa, jossa hyödynnetään ICT:tä. Seminaarissa esiteltiin Skotlannin, Tanskan ja Viron mallit. Suomi voi ottaa oppia erityisesti Skotlannista ja Virosta. Tanskan palvelut ovat sinänsä hyvät, mutta ICT palveluita käytetään vähän, mikä on johtanut siihen, että suuri osa nuorisosta jää ilman palveluita. Suomen Ohjaamo-toiminta on kunnianhimoinen ja hyvä.

Seminaarin puheenjohtajat Teija Felt ja Raija Meriläinen, kiittivat onnistuneesta seminaarista ja erityisesti Raimo Vuorisen osuudesta ELGPN:n koordinoinnissa. Myös ELO-ryhmä esitti kiitokset ja antoi aplodit.

Raimo Vuorinen kertoi lisäksi seminaaria edeltävästä ELGPN:n viimeisestä kokouksesta 24–25.11.2015 Jyväskylässä. Kokouksessa julkaistiin ELGPN:n tuoreista julkaisuista (ladattavissa www.elgpn.com):

- ELGPN Tool No.4 Designing and Implementing Policies Related to Career Management Skills (CMS),

- ELGPN Tool No.5 Strengthening the Quality Assurance and Evidence-Base of Lifelong Guidance

- ELGPN Tool No. 6 Guidelines for Policies and Systems Development for Lifelong Guidance: A Reference Framework for the EU and the Commission

Näistä julkaisuista tehdään lyhennelmät, jotka käännetään myös suomeksi. Ensimmäiseksi ilmestyy TEM:n kustantamana Guidelines-lyhennelemä.

Ari-Pekka Leminen totesi, että seminaaria varten tehtiin suomen-, ruotsin- ja englanninkielinen esite Suomen ELO -toiminnasta (liitteet 4-6), joka se levisi hyvin kansallisesti ja kansainvälisesti.

1. **Muut mahdolliset asiat**
* **Uraohjaajat ja valmentajat ry. esittäytyminen**

Puheenjohtaja Eric Carver kertoi Uraohjaja ja –valmentajat ry:n toiminnasta (liite 7). Verkosto lähti liikkeelle korkeasti koulutettujen ohjaushenkilöstön piiristä, mutta on laajentunut eri toimijoiden järjestöksi. Sen tavoite on toimia ammatillisen kehittymisen edistäjänä ja turvaajana. Järjestö on laatinut mm. eettiset periaatteet uraohjaukselle ja uravalmennukselle, tukenut alueellisia ohjausverkostoja, tehnyt yhteistyötä ammattijärjestöjen kanssa (Akava) sekä tehnyt työtä aikuisten uraohjaajien erikoistumiskoulutuksen luomisen eteen yhteistyössä Jyväskylän ja Itä-Suomen yliopistojen kanssa.

1. **Seuraavat kokoukset**

Vuoden 2016 kokousten ajankohdat ilmoitetaan myöhemmin.

1. **Kokouksen päättäminen**

Puheenjohtaja päätti kokouksen klo13.55 ja kiitti osallistujia ja esitysten pitäjiä hyvästä kokouksesta ja toivotti samalla myös hyvää joulun odotusta.